ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ፡ ብጅንስን ማሊያን ዝተመርዓው መጻምዲ 22 ሰነ 2019 ምንጪ ስእሊ, ኦልያድ እና ቢፍቱ መግለጺ ስእሊ, ኦልያድን ቢፍቱን ቃለ መሓላ እናፈጸሙ ኦልያድ ኤልያስን ቢፍቱ ኦላናን ዝሓለፈ ሰሙን'ዮም ስነ ስርዓት መርዕኦም ፈጺሞም። ኣብዚ ዕለተ መርዐኦም፡ መርዓት ብቬሎ፡ መርዓዊ ድማ ብዘመናዊ ሱፍ ማዕሪጎም ኣይኮነን ናብ ኣዳራሽ ተቐልቂሎም። እኳ ድኣ ጥቕሲ ዝተጽሓፎ ተመሳሳሊ ማሊያን ጅንስ ስረን ገይሮም፡ ኣብ ቅድሚ ዕዱማት ተጸምቢሮም። ኦልያድ ከም ዝብሎ፡ ስነ ስርዓት መርዐኦም ንምፍጻም ከቢድ ውራይ ከም ዘየድሊ ብዙሕ ግዘ ተዘራሪቦምሉ'ዮም። እኽለ ማይ ካብ ምፍሳስ ምትራፍን ዘመድ ኣዝማዶም ካብ ድኻም ምድሓንን ድማ እቲ ቐንዲ ምኽንያቶም'ዩ። "በኹሪ [ርእሲ] ዓርኪ ኾይነ ኣይፈልጥን፤ ናብ መርዓ ግን ይኸይድ ነይረ። ብዝርእዮ ሕጉስ ኣይነበርኩን። ሰባት ጸጊቦም ክድግሱ እንትርኢ፡ ስለምንታይ?
